Diari Oficial de la Generalitat Valenciana


Sumari del DOGV 3505, del 28-05-1999 (1999/4818)

Convocatòria de l'Assemblea General Ordinària de la Caixa Rural de Torrent.
---------------------------------------------------------------------------

### Dades del document

Número de DOGV
:   3505

Data del DOGV
:   28-05-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4818


Organisme emissor
:   Caixa Rural de Torrent, COOP Crèd. V.

Tipus de document
:   Convocatòria

Convocatòria de l'Assemblea General Ordinària de la Caixa Rural de Torrent. [1999/S4818]
  
El Consell Rector, en sessió del dia 13 de maig d'enguany, ha acordat convocar a tots els socis de la Caixa Rural de Torrent Cooperativa de Crèdit Valenciana, a l'Assemblea General Ordinària que tindrà lloc el divendres dia 25 de juny de 1999, a les 18.30 hores en primera convocatòria, i a les 19.00 hores en segona convocatòria, en el saló d'actes de l'Edifici Social d'aquesta Caixa Rural, situada a Torrent, avinguda del País Valencià, número 3, d'acord amb el següent:
  
Ordre del dia
  
Primer
  
Lectura de l'acta de l'Assemblea anterior.
  
Segon
  
Informe de presidència i direcció general.
  
Tercer
  
Examinar la gestió social. Aprovar, si s'escau, els comptes anuals de l'exercici 1998: balanç, compte de pèrdues i guanys i memòria.
  
Quart.
  
 Acordar la distribució dels excedents.
  
Cinqué
  
 Pla d'inversions i despeses de la reserva de formació i promoció cooperativa per a l'exercici d'enguany, i la liquidació del pressupost de l'exercici anterior.
  
Sisé.
  
Autoritzar al consell rector per a aplicar provisional i proporcionalment el Pla d'Inversions i Despeses de la Reserva de Formació i Promoció Cooperativa de 1999, en els mesos que transcorreguen de l'any 1999 fins que s'aprove per l'Assemblea General el corresponent Pla de l'any 2000.
  
Seté
  
Fixar el tipus d'interés per a la retribució de les aportacions voluntàries incorporades al capital social, i facultar el Consell Rector perquè anticipe el pagament de la retribució de les aportacions voluntàries incorporades al capital social corresponents a l'exercici 1999.
  
Vuité
  
Retre compte de les designacions del senyor Pascual Soriano Domingo i del senyor Emilio Azzati Tejedor com a directors generals.
  
Nové
  
Designació de dos socis per a l'aprovació de l'acta de l'Assemblea General.
  
Deu
  
Suggeriments i preguntes.
  
Nota: D'acord amb el que estableix la Llei de Cooperatives de la Comunitat Valenciana, els comptes anuals, l'informe de gestió, el d'auditoria i altres documents sobre els quals ha de decidir l'Assemblea, es troben a disposició dels socis en el domicili social i en les oficines cooperatives, on podran ser consultats de 09.00 a 14.00 hores, els dies laborables, des de la publicació de la convocatòria de l'Assemblea General fins la celebració. Els socis que ho sol·liciten per escrit tindran dret a rebre gratuïtament la còpia d'aquests documents i també la memòria escrita de les activitats de la Caixa Rural amb antelació a la celebració de l'Assemblea. No obstant això, s'adjunten a l'escrit de convocatòria, perquè se'n prenga coneixement i als efectes que pertoquen, els següents estats a 31 de desembre de 1998: balanç, compte de pèrdues i guanys i proposta de distribució de l'excedent. Reserva de Formació i Promoció Cooperativa: liquidació del pressupost de l'exercici 1998 i proposta d'aplicació i pressupost per a l'exercici 1999. En la carta remesa al domicili del soci s'inclou la convocatòria i s'adjunta per escrit de delegació de vot, i s'insereix, a més, en la convocatòria aquesta nota.